Odense Adresse-Contoirs Efterretninger, 1838-09-17
Provindsialstænderne for Hertugdommet Slesvig. (See denne Avis S. 591.) Under Forhandlingerne over Udkastet til en Forordning om Skibsjournaler yttrede den kongelige Commissarius, at det havde været i den ærede Forsamlings Jnteresse og saare ønskeligt for Sagen, hvis de bemærkninger, som ere yttrede mod Udkastet i Almindelighed, allerede vare blevne fremførte ved den foreløbige Forhandling. Den ærede Forsamling vilde da have havt mere Tid til at prøve dem, og han vilde have havt Leilighed til, at give mere Stof til denne Prøvelse. Hertil bemærkede Prindsen af Augustenborg: omendskjøndt han ved Universitetet i Gøttingen har løs Matrikel som studiosus philosophiæ, saa veed han dog kun lidet af Philosophien; imidlertid er han dog en Ven af Logiken og tillader sig, for den logiske Ordens Skyld, først at giensvare paa den kongelige Cammissarius's indledende Ord. Samme har sagt, at det er beklageligt, at de imod Udkastet i Almindelighed yttrede bemærkninger ikke allerede ere fremførte ved den foreløbige Forhandling. Men der staaer den kongl. Commissarius i Modsigelse med sig selv, thi han har selv tidt sagt, at den foreløbige Forhandling netop skulde tjene til, at giøre Forsamlingen bekiendt med et Lovudkast eller en Proposition, for at den tilbørligen kan prøve og bedømme Gienstanden. Ved Afstemningen fraraadedes Forordningens Udstædelse med 59 St. mod 2. - Ved Afstemningen om Udkastet til et Patent ang. Forpligtelsen til Nærpaarørendes Alimenration erklærede Forsamlingen sig med 33 St. for at tilraade Udkastet og forkastede, med Undtagelse af eet, samtlige til Udkastet stillede Amendementer. - Med 38 St. erklærede Forsamlingen sig for Udstædelsen af et Patent ang, de af en Fattigkommune understøttede Personers Jndladelse i Ægteskab; antog med 25 St. Committeens Forslag; at der uden Undtagelse og For Nøde skiel ved hver Copulation skal af Brudgommen forevises Præsten en Attest fra hans Hjemstedscommune, at Fattigvæsenet ikke har noget at indvende imod Ægteskabet; men forkastede derimod den foreslaaede Tilsætning, at Præsten skal være beføiet til i enkelte Tilfælde paa eget Ansvar at gjøre en Undtagelse med 20 St. - Med Hensyn til Udkastet til et Patent, indeholdende nærmere Bestemmelser ang Fattigcommunens Krav paa Erstatning af provisorisk anvendte Forpleiningsomkostninger, forkastede Forsamlingen det af Justitiarius Jaspersen stillede Amendement, at 9 6 aldeles skulde falde bort, med 32 St.; Agent Jensens Amendement, hvorefter ikkun Lægelønnens Erstatning skulde udelukkes, med 30 St.: og erklærede sig med 36 St. for, at Patentets Udstædelse maatte tilraades. - Med Hensyn til Patentet ang. en Forøgelse af Sekretairernes Tal fattede Forsamlingen følgende Beslutninger: overhovedet at tilraade Patentet, med 40 St.; at forkaste Deputeret Lorenzens Amendement, med 20 St.: at tilraade Patentets uforandrede Udstædelse, med 32 St.; at yttre det Ønske til den kongelige Commissarius, strax at ville lade udkastet træde i Kraft, med 36 St. Der skredes nu til Valget af tvende Secretairer og faldt samme paa: Cancelliesecretair Clausen, med 56 St. og Provst Boysen med 27 St. Sagen ang. Deputeret Berwalds Proposition om Skattebevillingsretten: heri foresloges, at Stænderforsamlingen vilde beslutte, at andrage paa, at den Slesvig Holstenske Landdags forfatningsmæssige Skattebevillingsret overdrages til en forenet Slesvig-Holstensk Stænderforsamling (see For Holsteen, ikke imod Danmarke i Bidrag, til Tidshistorien for iaar No. 29 og 35). Hertugen af Augustenborg bemærkede: at Man havde beraabt sig paa tvende Punkter, som Propositionens Hovedbasis: 1) paa den gamle Ret, som skulde restitueres; og 2) paa Folkets Stemme, som havde udtalt sig i Petitionerne og vilde opløftes igjen ved hver Stænderforsamling. Disse tvende Punkter vil han nu nærmere betragte. Hvorledes Folket tænker og dømmer over denne Gjenstand, det veed Enhver. J hans Egn har Jngen bekymret, sig derom, men ( saaledes siger Rygtet; om det er sandt, veed han ikke, men han har hørt det af over 20 Personer -) Kjøbmand Lorenzen i Haderslev har skrevet til en Kjøbmand i Sønderborg om, at foranledige en Petition om Skattebevillingsret. Denne har ladet den skrive, Borgerne sammenkaldtes ikke derfor, men man bragte den blot og i Husene og sagde strax iforveien: Det koster intet Jntet Menneske lægger iøvrigt nogen Værd derpaa. Saaledes gaaer Rygtet. Han troer ikke, at den Deputerede for Haderslev har gjort det. Men det er vist, at man der i Almindelighed bekymrer sig saare lidet om Sagen; og hvo veed ikke, hvorledes det sædvanligen pleier at gaae med slige Petitioner, Hertil svarede Deputeret Lorenzen fra Haderslev, at Virilstemmens durchl. Besidder havde gjort et personligt Angreb paa ham. - Det synes at blive Mode, personligen at angribe enkelte Medlemmer i Forsamlingen; han kan ikke noksom sige, hvilket modbydeligt Jndtryk det har gjort paa ham, og han er overtydet om, at det vil føles paa lignende Maade udenfor Forsamlingen. Naar Virilstemmens durchl. Besidder finder Nogetsomhelst at dadle i hans Adfærd udenfor Forsamlingen, eller mener, at han har tilladt sig noget Usømmeligt, da bør han som Mand af Ære træde op med Beviser, imod ham, men ikke med Rygter, som han ikke kan sætte noget imod. Jkke at ville tilraade en Forandring, fordi den vilde forstyrre Landets Ro, er en urigtig Politik. Hvor findes i vort Land Elementer til en Revolution? En aandelig Revolution, cristerer her og udbreder sig, men ikke en Næverevolution, som heller aldrig vil finde Sted her. Hertugen af Augustenborg beklagede, at Lorenzen meente sig angrebet af ham: i Sønderborg lagdes der saa liden Vægt paa Sagen, at Man sagde, at den kun var gaaet ud fra Kjøbmand Lorenzen Grev Moltke yttrede, at det vilde være beklageligt, hvis Man ikke følte nogen Jnteresse for Petitionen. Man maatte jo da være blottet for al Retsfølelse. Hvorledes Petitionerne ere fremkomne, er overhoved ligegyldigt: Talen er her kun om, hvad Ret er Hvo, som nægter Retten til Skattebevilling, med ham kan Man ikke videre tale derom. Da Præsidenten satte under Afstemning: om der skulde nedsættes en Committee for den motiverede Proposition, erklærede 27 St. af 40 sig derimod. Med Hensyn til den af den Deputerede fra Haderslev, Lorenzens Proposition, saalydende: "Stænderforsamlingen beslutter, at andrage om: at Kongeriget Danmark og Hertugdømmene Slesvigs og Holstens Finantser og Statsgjeld adskilles, saavelsom at Forvaltningen af Hertugdømmene Slesvigs og Holstens Finantser og Statsgjeldsvæsen overdrages en Finantsdirecteur, der er den forenede Stænderforsamling ansvarlig, erklærede Forsamlingen sig med 26 St. imod en Committes Nedsættelse.